b'\n_START_ARTICLE_\nCampanya de Waterloo\n_START_SECTION_\nPreludi\n_START_PARAGRAPH_\nNapole\xc3\xb3 va tornar del seu exili a l\'illa d\'Elba l\'1 de mar\xc3\xa7 de 1815. Llavors, el rei Llu\xc3\xads XVIII  va fugir de Par\xc3\xads el 19 de mar\xc3\xa7 i l\'endem\xc3\xa0 hi va entrar Napole\xc3\xb3. Mentrestant, lluny de ser reconegut com a emperador de Fran\xc3\xa7a, les principals pot\xc3\xa8ncies europees (\xc3\x80ustria, Anglaterra, Pr\xc3\xbassia i R\xc3\xbassia) i els seus aliats, van declarar Napole\xc3\xb3 un proscrit al congr\xc3\xa9s de Viena, i van signar una declaraci\xc3\xb3 el 13 de mar\xc3\xa7 de 1815 per iniciar els cent dies de Napole\xc3\xb3. Les esperances de pau que Napole\xc3\xb3 tenia van desapar\xc3\xa8ixer: la guerra era inevitable._NEWLINE_Un tractat m\xc3\xa9s lluny\xc3\xa0 (el tractat de l\'alian\xc3\xa7a contra Napole\xc3\xb3) va ser ratificat el 25 de mar\xc3\xa7, i cadascuna de les grans pot\xc3\xa8ncies europees van acordar d\'aportar 150.000 homes pel conflicte. Tot i que aquest nombre no era possible per Anglaterra, ja que el seu ex\xc3\xa8rcit era m\xc3\xa9s petit que els dels seus aliats. A m\xc3\xa9s, les seves forces estaven escampades per tot el m\xc3\xb3n, amb algunes unitats que encara estaven a Canad\xc3\xa0 on la guerra de 1812 havia finalitzat recentment. Sent conscients d\'aquest fet, van solucionar aquest problema pagant subsidis a la resta de pot\xc3\xa8ncies perqu\xc3\xa8 contribu\xc3\xafssin amb m\xc3\xa9s contingents._NEWLINE_Passat un temps, despr\xc3\xa9s que els aliats comencessin a mobilitzar-se, es va acordar que els plans per envair Fran\xc3\xa7a comen\xc3\xa7arien l\'1 de juliol del 1815, molt m\xc3\xa9s tard del que a Bl\xc3\xbccher i Wellington els hauria agradat, i molt despr\xc3\xa9s que els seus ex\xc3\xa8rcits estiguessin preparats al juny, davant dels austr\xc3\xadacs i els russos; aquest \xc3\xbaltim encara estava molt lluny. L\'avantatge d\'una data tan llunyana per iniciar la invasi\xc3\xb3, era que permetia que totes les forces estiguessin preparades al mateix temps.  Aix\xc3\xad podrien desplegar forces num\xc3\xa8ricament superiors contra un ex\xc3\xa8rcit m\xc3\xa9s petit de Napole\xc3\xb3, diluint les seves forces i assegurant-se d\'aquest forma de derrotar-lo i evitar una possible derrota dins del territori franc\xc3\xa8s. Aix\xc3\xb2 no obstant, una data tan llunyana tamb\xc3\xa9 permetia que Napole\xc3\xb3 tingu\xc3\xa9s m\xc3\xa9s temps per entrenar les seves forces i preparar la defensa, fet que faria m\xc3\xa9s dif\xc3\xadcil i m\xc3\xa9s costosa en temps, diners i en vides la seva derrota._NEWLINE_Napole\xc3\xb3 ara havia de decidir si lluitar a l\'ofensiva o a la defensiva. La defensiva podia implicar repetir la campanya de 1814 a Fran\xc3\xa7a, per\xc3\xb2 tenint un nombre de tropes molt superior a la seva disposici\xc3\xb3. Les ciutats m\xc3\xa9s importants de Fran\xc3\xa7a, Par\xc3\xads i Lion podien ser fortificades i dos grans ex\xc3\xa8rcits francesos podien protegir-les; podien ubicar-hi franc-tiradors que donarien a tastar a la coalici\xc3\xb3 la seva pr\xc3\xb2pia medicina._NEWLINE_Napole\xc3\xb3 va decidir atacar, iniciant un atac contra els seus enemics abans d\'esperar que estiguessin preparats. Amb la destrucci\xc3\xb3 de la major part dels ex\xc3\xa8rcits de la coalici\xc3\xb3, Napole\xc3\xb3 creia que seria possible portar als governs de la coalici\xc3\xb3 a negociar una pau que li fos favorable, anomenant-la la pau de Fran\xc3\xa7a i que li permetria continuar com a emperador. Si la pau era rebutjada pels aliats (despr\xc3\xa9s d\'haver aconseguit diverses vict\xc3\xb2ries amb les seves ofensives), llavors la guerra continuaria i Napole\xc3\xb3 es podria centrar contra la resta d\'ex\xc3\xa8rcits dels aliats._NEWLINE_La decisi\xc3\xb3 de Napole\xc3\xb3 d\'atacar B\xc3\xa8lgica va tindre suport per diversos motius. Primer, que havien apr\xc3\xa8s que els ex\xc3\xa8rcits angl\xc3\xa8s i prussi\xc3\xa0 estaven molt escampats i podrien ser derrotats. L\'altre ex\xc3\xa8rcit m\xc3\xa9s gran de la coalici\xc3\xb3, el de R\xc3\xbassia i Austria no estarien a prop per refor\xc3\xa7ar els ex\xc3\xa8rcits de Pr\xc3\xbassia i Anglaterra. El motiu era que R\xc3\xbassia encara s\'estava despla\xc3\xa7ant des de l\'altra punta d\'Europa, mentre que \xc3\x80ustria encara s\'estava mobilitzant. [9] Tamb\xc3\xa9, les tropes brit\xc3\xa0niques a B\xc3\xa8lgica eren majorit\xc3\xa0riament tropes de segona l\xc3\xadnia; La majoria dels veterans de la Guerra Peninsular se\'ls havia enviat a Am\xc3\xa8rica a lluitar a la Guerra de 1812. A m\xc3\xa9s a m\xc3\xa9s, l\'ex\xc3\xa8rcit unit d\'Holanda estava refor\xc3\xa7ant a l\'ex\xc3\xa8rcit brit\xc3\xa0nic. Aquestes tropes estaven mal equipades i no tenien experi\xc3\xa8ncia. I pol\xc3\xadticament, una vict\xc3\xb2ria francesa podria provocar una revolta a B\xc3\xa8lgica per la gent de parla francesa.\n_START_SECTION_\nInici de les hostilitats (15 juny)\n_START_PARAGRAPH_\nNapole\xc3\xb3 va moure el nucli del seu ex\xc3\xa8rcit del nord, 128.000 homes cap a la frontera belga. Va deixar l\'ala esquerra (I i II cos) sota les ordres del mariscal Ney, i l\'ala dreta (III i IV cos) sota les ordres del mariscal Grouchy. Napole\xc3\xb3 comandava la reserva (gu\xc3\xa0rdia imperial, VI cos, i I, II, III i IV cossos de cavalleria). Durant l\'avan\xc3\xa7 inicial tots tres elements van mantenir-se a prop per ajudar-se entre ells._NEWLINE_Napole\xc3\xb3 va travessar la frontera a Thuin a prop de Charleroi el 15 de juny de 1815. Els francesos es van situar en una zona central segura que afavoria a Napole\xc3\xb3, entre les forces de Wellington al nord-oest i les de Bl\xc3\xbccher al nord-est. Wellington esperava que Napole\xc3\xb3 intent\xc3\xa9s encerclar l\'ex\xc3\xa8rcit aliat movent-se entreMons i l\'oest de Brussel\xc2\xb7les. Wellington temia que aquest moviment pogu\xc3\xa9s tallar les vies de subministrament. De fet, Napole\xc3\xb3 va promoure aquesta idea amb una campanya de desinformaci\xc3\xb3. Wellington no es va assabentar de la captura de Charleroi fins a les tres de la tarda, perqu\xc3\xa8 un missatge del cap de la intel\xc2\xb7lig\xc3\xa8ncia de Wellington, Colquhoun Grant, va ser retingut pel general D\xc3\xb6rnberg. El missatge de confirmaci\xc3\xb3 r\xc3\xa0pidament va ser seguit d\'un altre missatge del Pr\xc3\xadncep d\'Orange. Wellington va ordenar al seu ex\xc3\xa8rcit de concentrar-se al voltant del quarter general de la seva divisi\xc3\xb3 per\xc3\xb2 encara no estava segur si l\'atac a Charleroi era una estrat\xc3\xa8gia i l\'assalt principal arribaria a trav\xc3\xa9s de Mons. Nom\xc3\xa9s va adonar-se amb certesa de les intencions de Napole\xc3\xb3 a la tarda, quan va ordenar al seu ex\xc3\xa8rcit de reunir-se a prop de Nivelles i Quatre Bras on serien evacuats just abans de mitjanit._NEWLINE_L\'estat major de Pr\xc3\xbassia semblava endevinar els moviments de l\'ex\xc3\xa8rcit franc\xc3\xa8s de forma molt exacta. Els prussians no estaven desprevinguts. El general Ziethen va anotar el nombre de fogates a principis del 13 de juny i Bl\xc3\xbccher va comen\xc3\xa7ar a concentrar les seves forces._NEWLINE_Napole\xc3\xb3 va considerar que els prussians eren una gran amena\xc3\xa7a i en conseq\xc3\xbc\xc3\xa8ncia es va dirigir primer contra ells amb l\'ala dreta de l\'ex\xc3\xa8rcit del nord i les reserves. El I cos de Graf von Zieten es va mantenir a la rereguarda el 15 de juny  retenint l\'avan\xc3\xa7 de Napole\xc3\xb3, donant a Bl\xc3\xbccher l\'oportunitat de concentrar les seves forces i refer la seva posici\xc3\xb3, que havia estat seleccionada primer per la seva capacitat defensiva. Napole\xc3\xb3 va enviar al mariscal Ney a comandar l\'ala esquerra francesa per assegurar la cru\xc3\xaflla de Quatre Bras  cap a on Wellington estava reunint a corre-cuita el seu ex\xc3\xa8rcit dispersat. Ney va arribar a Quatre Bras a la tarda.\n_START_SECTION_\nQuatre Bras\n_START_PARAGRAPH_\nNey va trobar Quatre Bras retinguda per les tropes holandeses de l\'ex\xc3\xa8rcit de Wellington el 16 de juny, per\xc3\xb2 tot i que els aliats havien estat superiors en nombre, havien lluitat cautelosos i desorganitzadament, fet que va impedir fer-se amb la cru\xc3\xaflla. A mitja tarda, Wellington s\'havia endut comandants de l\'alian\xc3\xa7a brit\xc3\xa0nica a Quatre Bras. La posici\xc3\xb3 va ser refor\xc3\xa7ada durant el dia amb tropes aliades angleses a les cru\xc3\xaflles. La batalla va acabar amb un empat t\xc3\xa0ctic. M\xc3\xa9s tard, els aliats van cedir la posici\xc3\xb3 de Quatre Bras per reagrupar les seves forces en una zona m\xc3\xa9s favorable al nord al llarg de la carretera que portava cap a Brussel\xc2\xb7les, com a preludi del que seria la batalla de Waterloo.\n_START_SECTION_\nLigny\n_START_PARAGRAPH_\nMentrestant, Napole\xc3\xb3 va usar l\'ala dreta del seu ex\xc3\xa8rcit i la reserva per derrotar als prussians sota el comandament del General Bl\xc3\xbccher, a la batalla de Ligny, el mateix dia. El centre de Pr\xc3\xbassia va cedir sota els durs atacs dels francesos, per\xc3\xb2 van aconseguir mantenir les posicions en els flancs al seu territori. Els atacs de diverses unitats de la cavalleria pesada Prussiana van ser suficients per atemorir als francesos, de forma que ells no van perseguir-los fins al 18 de juny al mat\xc3\xad. El primer cos d\'Erlon estava situat entre ambdues batalles per\xc3\xb2 sense ajudar ni a Quatre Bras ni a Ligny. Napole\xc3\xb3 va escriure a Ney advertint-li que en permetre al comte d\'Erlon de situar-se tan lluny s\'havia paralitzat l\'atac a Quatre Bras, per\xc3\xb2 no va fer cap moviment perqu\xc3\xa8 an\xc3\xa9s a ajudar quan ho hagu\xc3\xa9s pogut fer f\xc3\xa0cilment. El to de les seves ordres mostrava que estava conven\xc3\xa7ut que ho tenia tot ben agafat a Liny sense assist\xc3\xa8ncia (com, de fet, tenia).\n_START_SECTION_\nEl preludi (17 juny)\n_START_PARAGRAPH_\nAmb la derrota dels Prussians, Napole\xc3\xb3 va tenir la paci\xc3\xa8ncia i la iniciativa, ja que tot i el frac\xc3\xa0s de Ney de prendre les cru\xc3\xaflles de Quatre Bras, aquest havia situat a l\'ex\xc3\xa8rcit aliat brit\xc3\xa0nic en una situaci\xc3\xb3 prec\xc3\xa0ria. El cert \xc3\xa9s que una errata t\xc3\xa8cnica trobada en la realitzaci\xc3\xb3 del pla estrat\xc3\xa8gic tan important va tindre poc ress\xc3\xb2. Un altre cop el pla de la campanya de Napole\xc3\xb3 havia estat un \xc3\xa8xit. Tot i haver derrotat a Bl\xc3\xbccher, aquest \xc3\xbaltim es va reagrupar i va demanar ajuda al IV cos de B\xc3\xbclow, qui el 16 de juny nom\xc3\xa9s havia arribat a la zona de Gembloux. Era necessari, doncs, que el torn\xc3\xa9s a derrotar; Mentrestant en un altre flanc, Ney (refor\xc3\xa7at amb Erlon), es va posicionar davant de Wellington, per retenir l\'ex\xc3\xa8rcit brit\xc3\xa0nic durant tot el mat\xc3\xad del 17 de juny, donant temps suficient a Napole\xc3\xb3 per tancar el flanc esquerre obert i rumiar un cop mortal. Per\xc3\xb2 va ser sens dubte essencial retenir a Wellington fins a l\'endem\xc3\xa0, abans que Bl\xc3\xbccher pogu\xc3\xa9s tornar a apar\xc3\xa8ixer al camp de batalla._NEWLINE_La derrota de Prussia a Ligny va fer que la posici\xc3\xb3 de Quatre Bras fos insostenible, per\xc3\xb2 inicialment Wellington no tenia els detalls de la derrota de Prussia a Ligny com hauria d\'haver tingut. \xc3\x89s cert que, abans de liderar la c\xc3\xa0rrega final, Bl\xc3\xbccher va enviar un ajudant de camp a Wellington, per dir-li que es veia for\xc3\xa7at a retirar-se per problemes de salut; Per\xc3\xb2 van disparar a l\'ajudant de forma que el missatge no va arribar mai. Enviar un missatge de vital import\xc3\xa0ncia a trav\xc3\xa9s d\'un simple subordinat, havia estat una mala idea. Com a m\xc3\xadnim, hauria d\'haver estat enviat per triplicat, i en compliment del seu deure, el general Gneisenau hagu\xc3\xa9s assumit temporalment la comand\xc3\xa0ncia. Estant just davant de Napole\xc3\xb3, la neglig\xc3\xa8ncia de Gneisenau els va provocar un greu i innecessari perill (Bl\xc3\xbccher va sobreviure al dolor greu i va reassumir la comand\xc3\xa0ncia de l\'ex\xc3\xa8rcit de Pr\xc3\xbassia a la cita de Wavre)._NEWLINE_Napole\xc3\xb3 estava indispost, i en conseq\xc3\xbc\xc3\xa8ncia el 17 de juny no va ser al seu lloc tan aviat com hi hauria d\'haver estat. En la seva abs\xc3\xa8ncia ni Ney ni Soult van donar cap ordre seriosa per a avan\xc3\xa7ar, encara que cada minut ara era de vital import\xc3\xa0ncia. Durant la nit Wellington va rebre m\xc3\xa9s refor\xc3\xa7os i al mat\xc3\xad del 17 de juny tenia la major part del seu ex\xc3\xa8rcit a sobre de Quatre Bras. Per\xc3\xb2 eren vint-i-quatre hores massa tard perqu\xc3\xa8 la derrota de Bl\xc3\xbccher hagu\xc3\xa9s situat a l\'ex\xc3\xa8rcit brit\xc3\xa0nic en una situaci\xc3\xb3 insostenible._NEWLINE_De bon mat\xc3\xad Wellington (encara ignorant la posici\xc3\xb3 exacta dels seus socis de la coalici\xc3\xb3) va enviar un oficial amb una escorta adequada, a establir contacte amb els prussians. Aquest oficial va ser descobert i va informar els prussians que estaven inspeccionant la zona per llan\xc3\xa7ar-se cap a Wavre; I als voltants de les nou del mat\xc3\xad, un oficial Prussi\xc3\xa0 va arribar de Gneisenau per explicar la situaci\xc3\xb3 i escoltar els plans de Wellington. Wellington va explicar que s\'havien de replegar a Mont-Saint-Jean i lluitar des d\'all\xc3\xad, en una posici\xc3\xb3 seleccionada al sud del bosc de Soignes, amb el suport d\'un Cos de Bl\xc3\xbccher. Com a bon soldat i aliat local que era, va maniobrar per a poder mantenir la comunicaci\xc3\xb3 amb Bl\xc3\xbccher. Eren les dues del 18 de juny quan va rebre reb\xc3\xa9s la resposta al seu suggeriment._NEWLINE_A primera hora del 17 de juny els prussians van retrocedir de les tres carreteres, Thelemann cobria la retirada i es despla\xc3\xa7aven cap a Gembloux per unir-se amb B\xc3\xbclow. La cavalleria francesa a la dreta, escoltant les tropes en moviment cap a la carretera de Namur, a corre-cuita van ficar barreres de punxa de forma improvisada a la carretera com a defensa d\'un atac sobtat, fins que poc despr\xc3\xa9s de l\'alba van enxampar els fugitius i els van capturar. Van resultar ser endarrerits; Per\xc3\xb2 la seva captura per un moment ajudava a confirmar la idea, que prevalia entre l\'ex\xc3\xa8rcit franc\xc3\xa8s, que Bl\xc3\xbccher estava fugint cap a la seva base. Tamb\xc3\xa9 va ser necessari algun retard abans que Napole\xc3\xb3 pogu\xc3\xa9s finalment establir el seu pla per al dia. La situaci\xc3\xb3 encara era difusa, mancaven detalls tals com que havia succe\xc3\xaft a l\'ala esquerra francesa, i la retirada de Bl\xc3\xbccher no estava clara. Aix\xc3\xb2 no obstant, es van enviar les ordres a Ney cap a les vuit del mat\xc3\xad perqu\xc3\xa8 prengu\xc3\xa9s posicions a Quatre Bras, i si era impossible, que avis\xc3\xa9s a Napole\xc3\xb3 perqu\xc3\xa8 cooper\xc3\xa9s._NEWLINE_Napole\xc3\xb3 clarament volia que Ney ataqu\xc3\xa9s, sense que li import\xc3\xa9s el que podria passar al front. Si s\'hagu\xc3\xa9s enfrontat amb la rereguarda, l\'hauria fet retirar per ocupar ell mateix Quatre Bras; i si Wellington encara l\'estava ocupant, Ney hauria acaparat la seva atenci\xc3\xb3 i hagu\xc3\xa9s mantingut a ratlla l\'ex\xc3\xa8rcit aliat brit\xc3\xa0nic i n\'hauria informat Napole\xc3\xb3. Napole\xc3\xb3 en aquest cas s\'hauria llan\xc3\xa7at r\xc3\xa0pidament amb les reserves i hagu\xc3\xa9s esclafat  Wellington. De fet, Wellington encara estava all\xc3\xad; Per\xc3\xb2 Ney no va fer res per retenir-lo i Wellington va iniciar la retirada a Mont-Saint-Jean sobre les deu. Van permetre que l\'\xc3\xbaltima oportunitat d\'aconseguir un \xc3\xa8xit decisiu franc\xc3\xa8s s\'escap\xc3\xa9s de les mans._NEWLINE_Mentrestant, Napole\xc3\xb3 va fer una visita personal cap a les deu a la batalla de Ligny, i cap a les onze va tornar al seu lloc per prendre decisions. Va decidir enviar els dos cossos de cavalleria de Pajol i Exelmans, i els cossos de Vandamme i Gerard, amb la divisi\xc3\xb3 de Teste (una for\xc3\xa7a amb 33.000 homes i 110 pistoles), per seguir els prussians, descobrir les seves intencions i descobrir si intentaven unir-se amb Wellington davant de Brussel\xc2\xb7les. Napole\xc3\xb3 va dirigir al mariscal Grouchy a qui va lliurar la comand\xc3\xa0ncia de la seva for\xc3\xa7a per "procedir a Gembloux".  El mariscal va obeir aquestes ordres de forma massa literal. Despr\xc3\xa9s d\'una marxa inconcebiblement lenta i fatigosa, en un moviment mal organitzat en columna per la carretera, nom\xc3\xa9s va arribar a Gembloux el 17 de juny i va aturar-se a la nit. La seva cavalleria va establir contacte abans del migdia amb els Cossos de Thieleman, que es trobaven a Gembloux, per\xc3\xb2 se\'ls va permetre de fugir i van perdre la pista per la falta d\'un esfor\xc3\xa7 seri\xc3\xb3s per mantenir-la. L\'historiador Archibald Becke, autor de l\'article de l\'Enciclop\xc3\xa8dia Brit\xc3\xa0nica sobre la campanya de Waterloo (1911) va dir que Grouchy no estava preparat per al front i va fallar perqu\xc3\xa8 no va saber apreciar la situaci\xc3\xb3 de la cr\xc3\xadtica trobada. Assumint que el perill nom\xc3\xa9s podia existir si Bl\xc3\xbccher hagu\xc3\xa9s tingut el nord, concretament la vall de Dyle, hauria hagut de buscar rastres de la retirada de Pr\xc3\xbassia, per\xc3\xb2, d\'acord amb Becke, sembla que no hi havia motiu per creure que Grouchy feia cap reconeixement cap al nord i cap a l\'oest de Gentinnes el 17 de juny. Si ho hagu\xc3\xa9s fet, hauria albirat la retirada de Bl\xc3\xbccher, i la direcci\xc3\xb3 de la retirada de Pr\xc3\xbassia hauria estat clara. Tanmateix Chesney escrivia en una declaraci\xc3\xb3 el 1868 que la informaci\xc3\xb3 facilitada pels serveis d\'avan\xc3\xa7ada va ser que es creia que els tres cossos prussians s\'estaven concentrant a prop de Brussel\xc2\xb7les i als voltants de Wavre, per donar suport a Wellington, i aquesta informaci\xc3\xb3 va ser recopilada i enviada a Napole\xc3\xb3 per Grouchy a les deu de la nit del 17 de juny._NEWLINE_El mariscal Grouchy es va despla\xc3\xa7ar a Grannape amb l\'ala dreta de l\'armada del nord, donant com a certa la informaci\xc3\xb3 facilitada pels seus propis serveis d\'avan\xc3\xa7ada. Els tres cossos prussians s\'havien mogut a trav\xc3\xa9s de la zona i es creia que s\'havien concentrat a prop de Brussel\xc2\xb7les per donar suport a Wellington. Aquesta informaci\xc3\xb3 es va recollir i enviar al mariscal Grouchy a les deu de la nit del 17 de juny. En aquesta carta Grouchy va anotar la concentraci\xc3\xb3 dels prussians dins i al voltant de Wavre. Aix\xc3\xb2 va provocar gran preocupaci\xc3\xb3 tant a Grouchy com a Napole\xc3\xb3 perqu\xc3\xa8 els prussians podien utilitzar la carretera que creuava Wavre per unir-se a l\'ex\xc3\xa8rcit de Wellington._NEWLINE_Bl\xc3\xbccher va anar cap a l\'est. Grouchy es mantenia a Dyle, la qual podia f\xc3\xa0cilment haver retingut qualsevol aven\xc3\xa7 de Pr\xc3\xbassia cap a Wellington. Grouchy, aix\xc3\xb2 no obstant, va anar cap a Gembloux com se li havia manat. Cap al vespre la situaci\xc3\xb3 va ser favorable a la coalici\xc3\xb3; Per Grouchy, ara estava actualment a fora de l\'abast dels quatre cossos prussians, que en aquells moments es concentraven a cavall al dic de Wrave. La seva retirada havia passat desapercebuda, i els prussians estaven a punt on cop m\xc3\xa9s per a entrar al cap de batalla, bastant abans de les vint-i-quatre hores que Napole\xc3\xb3  considerava que fos possible per a derrotar-los a Ligny._NEWLINE_En l\'altre flanc, tamb\xc3\xa9, les coses havien anat a favor de Wellington. Tot i que Napole\xc3\xb3 va escriure a Ney un altre cop al migdia (des de Ligny), per dir-li que les seves tropes ara s\'havien de situar a Marbais per secundar l\'atac del mariscal a Quatre Bras, Ney encara es mantenia inactiu i Wellington es va veure afectat de forma tan r\xc3\xa0pida i h\xc3\xa0bil que, quan va arribar Napole\xc3\xb3 per donar-li suport, es va trobar nom\xc3\xa9s a la cavalleria de Wellington i algun artiller encara en posici\xc3\xb3._NEWLINE_En saber de la des\xc3\xaddia de Ney, Napole\xc3\xb3 es va enfadar i va declarar que Ney havia arru\xc3\xafnat a Fran\xc3\xa7a. Aquesta va ser la gran errada de la campanya, i la sort se\'ls va capgirar. Napole\xc3\xb3 va comen\xc3\xa7ar una r\xc3\xa0pida persecuci\xc3\xb3 de la cavalleria de Wellington, que va fugir. Tots els seus esfor\xc3\xa7os eren insuficients per enredar la rereguarda de la coalici\xc3\xb3 brit\xc3\xa0nica. Pretenia fer-ho per obstaculitzar la retirada de la infanteria de Wellington. La tempesta va retardar la persecuci\xc3\xb3 francesa. No va ser fins que Napole\xc3\xb3 va tenir la idea de pujar a Rossomme per a un reconeixement, quan Wellington es va veure obligat a revelar la pres\xc3\xa8ncia de pr\xc3\xa0cticament tot l\'ex\xc3\xa8rcit aliat brit\xc3\xa0nic._NEWLINE_Els francesos es van aturar entre Rossome i Genname i van passar una mala nit pel fang que havia quedat per la tempesta. Durant la nit, Wellington va rebre la not\xc3\xadcia que Bl\xc3\xbccher portaria segurament dos cossos, i possiblement quatre, a Waterloo, i va decidir acceptar la batalla.'